CELEX: 62005TA0362
Language: el
Date: 2008-12-02 00:00:00
Title: Υποθέσεις T-362/05 και Τ-363/05: Απόφαση του Πρωτοδικείου της 2ας Δεκεμβρίου 2008 — Nuova Agricast και Cofra κατά Επιτροπής ( Εξωσυμβατική ευθύνη της Κοινότητας — Προβλεπόμενα από την ιταλική νομοθεσία συστήματα ενισχύσεων — Συμβατό με την κοινή αγορά σύστημα — Μεταβατικό μέτρο — Εξαίρεση ορισμένων επιχειρήσεων — Αρχή της προστασίας της δικαιολογημένης εμπιστοσύνης — Καθαρή περίπτωση παράβασης κανόνα δικαίου που χορηγεί δικαιώματα σε ιδιώτες — Απουσία )

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/24
            
         Απόφαση του Πρωτοδικείου της 2ας Δεκεμβρίου 2008 — Nuova Agricast και Cofra κατά Επιτροπής
   (Υποθέσεις T-362/05 και Τ-363/05) (1)
   
   («Εξωσυμβατική ευθύνη της Κοινότητας - Προβλεπόμενα από την ιταλική νομοθεσία συστήματα ενισχύσεων - Συμβατό με την κοινή αγορά σύστημα - Μεταβατικό μέτρο - Εξαίρεση ορισμένων επιχειρήσεων - Αρχή της προστασίας της δικαιολογημένης εμπιστοσύνης - Καθαρή περίπτωση παράβασης κανόνα δικαίου που χορηγεί δικαιώματα σε ιδιώτες - Απουσία»)
   (2009/C 19/44)
   Γλώσσα διαδικασίας: η ιταλική
   Διάδικοι
   
      Προσφεύγουσες: Nuova Agricast Srl (Cerignola, Ιταλία) και Cofra srl (Barlette, Ιταλία) (εκπρόσωπος: M. A. Calabrese, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: V. Di Bucci και E. Righini)
   Αντικείμενο
   Αγωγή αποζημιώσεως των προσφευγουσών για τις ζημίες τους, αφενός, από την απόφαση της Επιτροπής, της 12ης Ιουλίου 2000, με την οποία θεωρήθηκε μη συμβατό με την κοινή αγορά σύστημα ενισχύσεων των επενδύσεων στις μειονεκτούσες περιοχές της Ιταλίας [κρατική ενίσχυση Ν 715/99 — Ιταλία (SG 2000 D/105754] και, αφετέρου, από τη συμπεριφορά της Επιτροπής κατά τη διαδικασία πριν την έκδοση της απόφασης αυτής.
   Διατακτικό
   Το Πρωτοδικείο αποφασίζει:
   
               1)
            
            
               Συνεκδικάζει τις υποθέσεις Τ-362/05 και Τ-363/05 προς έκδοση κοινής απόφασης.
            
         
               2)
            
            
               Απορρίπτει τις προσφυγές.
            
         
               3)
            
            
               Η Nuova Agricast srl φέρει τα δικαστικά της έξοδα και τα δικαστικά έξοδα της Επιτροπής στην υπόθεση Τ-362/05.
            
         
               4)
            
            
               Η Cofra srl φέρει τα δικαστικά της έξοδα και τα δικαστικά έξοδα της Επιτροπής στην υπόθεση T-363/05.
            
         
      (1)  ΕΕ C 296 της 26.11.2005.